Töyhtölintuhaukka

Töyhtölintuhaukka (Accipiter trivirgatus) on haukkojen heimoon kuuluva lintulaji. Sitä tavataan Bhutanissa, Bruneissa, Kambodžassa, Kiinassa, Intiassa, Indonesiassa, Laosissa, Malesiassa, Myanmarissa, Nepalissa, Filippiineillä, Singaporessa, Sri Lankassa, Taiwanissa, Thaimaassa ja Vietnamissa.

Lajin elinpiiriä ovat subtrooppiset ja trooppiset alavat ja vuoristometsät sekä maaseudun puutarhat.

Kuvaus
Töyhtölintuhaukalla on lyhyet leveät siivet ja pitkä pyrstö, jotka molemmat ovat sopeutumia liikkumiseen puiden välissä. Sen pituus on 30–46 cm, ja naaras on paljon suurempi kuin koiras. Suurempi koko ja lyhyt töyhtö, joka näkyy sivusta selvästi, ovat parhaita keinoja tunnista se sukulaisestaan ruostevarpushaukasta (A. virgatus).

Koiraalla on tummanruskea kruunu, harmaat posket ja mustat viiksi- ja kaularaidat. Vaaleaa alapuolta kuvioittavat ruosteenruskeat juovat rinnassa ja raidat vatsassa. Suuremman naaraan pää on ruskeampi, ja alapuolessa on ruskeita raitoja ja juovia. Nuorella linnulla on pääsulissa vaaleat reunukset, ja alapuolella sen perusväri on pikemminkin vaaleanruskea kuin valkoinen.

Sen lento on luonteenomaisesti ”hidasta räpyttelyä, suoraa liukumista”, kuten muillakin Accipiter-suvun lajeilla, esimerkiksi kanahaukalla.

Esiintymisalue ja ekologia
Töyhtölintuhaukka pesii Etelä-Aasiassa. Se on etupäässä alavien seutujen lintu eikä se ole muuttolintu, edes talvisin ylävillä alueilla Bhutanissa Himalajan esivuoristossa ja Intian Dehradunin piirin Sal-metsissä (Shorea robusta). Näissä maissa esiintymisalueensa pohjoisrajoilla se on kuitenkin hyvin harvinainen. Sitä tavataan lähinnä subtrooppisilla ja lämpimillä trooppisilla alueilla.

Sukulaistensa tavoin tämä salamyhkäinen metsälintu saalistaa metsän lintuja, nisäkkäitä ja matelijoita turvautuen yllätykseen, kun se lentää oksalta huomaamatta saaliinsa kimppuun. Sen rakentaa puuhun risupesän ja munii kaksi tai kolme munaa.

Töyhtölintuhaukan loisena esiintyy ischnoceran alalahkoon kuuluva täilaji Degeeriella storeri; ja toistaiseksi se on kyseisen täin ainoa tunnettu isäntälaji. Toisaalta Kurodaia fulvofasciataa, töyhtölintuhaukassa loisivaa amblycera-alaheimoon kuuluvaa täitä, tavataan yleisesti petolinnuissa kaikkialla holarktisella alueella.

Töyhtölintuhaukka on Hongkongissa suojelun piiriin kuuluva laji. Sitä tavataan siellä Kam Shan Country Parkissa.

Alalajit
Se jakautuu yhteentoista alalajiin:
 Accipiter trivirgatus castroi Manuel & Gilliard, 1952
 Accipiter trivirgatus extimus Mayr, 1945
 Accipiter trivirgatus formosae Mayr, 1949
 Accipiter trivirgatus indicus (Hodgson, 1836)
 Accipiter trivirgatus javanicus Mayr, 1949
 Accipiter trivirgatus layardi (Whistler, 1936)
 Accipiter trivirgatus microstictus Mayr, 1949
 Accipiter trivirgatus niasensis Mayr, 1949
 Accipiter trivirgatus palawanus Mayr, 1949
 Accipiter trivirgatus peninsulae Koelz, 1949
 Accipiter trivirgatus trivirgatus (Temminck, 1824)

Lähteet
 Dalgleish, R.C. (ed.) (2003): Birds and their associated Chewing Lice: Accipitridae. Version of 30.3.2003.
 Elbel, Robert E. & Price, Roger D. (1973): Three new Oriental and New Guinean Degeeriella (Mallophaga: Philopteridae). Pacific Insects 15(1) : 95-101. PDF fulltext
 Inskipp, Carol; Inskipp, Tim & Sherub (2000): The ornithological importance of Thrumshingla National Park, Bhutan. Forktail 14: 147-162. PDF fulltext
 Singh, A.P. (2002): New and significant records from Dehra Dun valley, lower Garhwal Himalayas, India. Forktail 18: 151-153. PDF fulltext

Viitteet

Aiheesta muualla
 

Lintuhaukat